Լեֆքա Օրի (լեռնաշղթայ)

Լեֆքա Օրի (Λευκά Όρη) կամ Մատարես (Μαδάρες) լեռնաշղթայ. Լեֆքա Օրի այսինքն՝ Սպիտակ Լեռներ:  Լեֆքա Օրի լեռնաշղթան կը գտնուի արեւմտեան Կրետէ եւ կ՛ ընդգրկէ 35 քմ․ լայնութեամբ եւ 60 քմ․ երկարութեամբ տարածք մը։  Ամենաբարձր գագաթն է Փահնես (2453 մ․)։մինի|Լեֆքա Օրի լեռնաշղթան տիեզերքէն դիտուած․ նկար՝ NASA

 Աշխարհագրութիւն 
 Դիրքը 
Լեֆքա Օրի լեռնաշղթան կը գտնուի Կրետէ կղզիին արեւմտեան մասը։  Կը գրաւէ Խանիա նահանգին գրեթէ ամբողջ տարածքը եւ Ռեթիմնօ նահանգին արեւմտեան մասը։
 Երկրակազմախօսութիւն 
Լեռնաշղթային հարթ մակերեսին վրայ կը ձեւաւորուին բազմաթիւ լեռնադաշտեր, որոնցմէ գլխաւորներն են Օմալոս եւ Ասքիֆոս, բազմաթիւ կիրճեր, որոնցմէ ամենածանօթն է Սամարիա Կիրճը, ինչպէս նաեւ անթիւ ձորեր, քարայրներ, անդունդներ, աւազաններ, վիհեր եւ ճեղքեր։
մինի|Սամարիա կիրճ

 Գագաթներ 
Լեֆքա Օրի լեռնաշղթան ունի բազմաթիւ գագաթներ, որոնցմէ 58-ն 2000 մեթրէն բարձր են։  Ամենաբարձր գագաթներն են՝ Փահնես (2454,54), Թրոհարիս (2401), Մես Սորոս (2397) եւ Տիփլի թոտորի (2377)։

Յատկանշական է բարձր գագաթներով շրջապատուած ներքին բարձրաւանդակը՝ 1800 – 2100 մեթր բարձրութեամբ։

 Կլիմա 
Ամառը չոր է եւ անջրդի։  Սակայն մնացեալ եղանակներուն անձրեւները յաճախակի են։

 Մագլցում 
Լեռնաշթան մագլցելու համար, կան բազմաթիւն անցքեր, սակայն ամենապահովները կը գտնուին հիւսիսային կողմը։

 Մարդու ներկայութիւնը 
Հնագիտական պեղումները կը փաստեն թէ Նոր Քարէ Դարի շրջանէն, մարդը հոն բնակութիւն հաստատած է։  Լեռնաշղթան եղած է նաեւ կրետացի յեղափոխականներու ապաստան եւ ապստամբութիւններու մեկնակէտ։

Լեֆքա Օրի  Յունաստանի լեռները․ Լեֆքա Օրի․ ΕΡΤ (Յունաստանի պետական հեռասփռումի կայան) Յունաստանի կենսոլորտի նախարարութիւն․ Լեֆքա Օրի

 Տե՛ս նաեւ 
Կրետէ

Իրաքլիօ

Քրի-քրի

Փսիլորիթրս

 Ծանօթագրութիւններ 

Ստորոգութիւն:Լեռնաշղթաներ
Ստորոգութիւն:Լեռներ
Ստորոգութիւն:Յունաստանի լեռներ
Ստորոգութիւն:Կրետէի լեռնաշղթաներ